02015R0096 — SK — 15.04.2017 — 002.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B ▼C1 DELEGOVANÉ NARIADENIE KOMISIE (EÚ) 2015/96 z 1. októbra 2014, ktorým sa dopĺňa nariadenie Európskeho parlamentu a Rady (EÚ) č. 167/2013, pokiaľ ide o požiadavky na environmentálne vlastnosti vozidiel a výkon pohonnej jednotky poľnohospodárskych a lesných vozidiel (Text s významom pre EHP) ▼B (Ú. v. ES L 016 23.1.2015, s. 1)

Zmenené a doplnené:





Opravené a doplnené:









▼B

▼C1

DELEGOVANÉ NARIADENIE KOMISIE (EÚ) 2015/96

z 1. októbra 2014,

ktorým sa dopĺňa nariadenie Európskeho parlamentu a Rady (EÚ) č. 167/2013, pokiaľ ide o požiadavky na environmentálne vlastnosti vozidiel a výkon pohonnej jednotky poľnohospodárskych a lesných vozidiel

(Text s významom pre EHP)







KAPITOLA I

PREDMET ÚPRAVY A VYMEDZENIE POJMOV

Článok 1

Predmet úpravy

Týmto nariadením sa stanovujú podrobné technické požiadavky a skúšobné postupy týkajúce sa environmentálnych vlastností a výkonu pohonnej jednotky so zreteľom na emisie znečisťujúcich látok a prípustné hladiny vonkajšieho zvuku, ako aj schválenie a dohľad nad trhom s poľnohospodárskymi a lesnými vozidlami, ich motormi a systémami, komponentmi a samostatnými technickými jednotkami v súlade s nariadením (EÚ) č. 167/2013.

Článok 2

Vymedzenie pojmov

▼M1

Na účely tohto nariadenia sa uplatňuje vymedzenie pojmov uvedené v prílohe XXXIII k delegovanému nariadeniu Komisie (EÚ) 2015/208 ( 1 ). Uplatňuje sa aj toto vymedzenie pojmov:

▼C1

1. „emisie znečisťujúcich látok“ sú výfukové emisie plynných a tuhých znečisťujúcich látok;

▼M1

2. „systém dodatočnej úpravy výfukových emisií znečisťujúcich látok“ je prechod výfukových plynov cez zariadenie alebo systém, ktorého účelom je chemicky alebo fyzicky zmeniť emisie znečisťujúcich látok pred ich vypustením do atmosféry, vrátane katalyzátorov, filtrov pevných častíc alebo akéhokoľvek iného komponentu, systému alebo samostatnej technickej jednotky slúžiacej na zníženie alebo úpravu výfukových emisií plynných a tuhých znečisťujúcich látok z motora;

▼C1

3. „systém znižovania emisií vonkajšieho zvuku“ sú všetky komponenty a samostatné technické jednotky, ktoré tvoria výfukový systém a systém tlmenia zvuku, vrátane výfukového systému, systému nasávania vzduchu, tlmiča výfuku alebo ľubovoľných systémov, komponentov a samostatných technických jednotiek, ktoré majú význam pre prípustné hladiny vonkajšieho zvuku vydávaného poľnohospodárskymi alebo lesnými vozidlami, ktoré boli namontované vo vozidle v čase typového schválenia alebo rozšírenia typového schválenia;

▼M1

4. „zariadenie na reguláciu znečisťovania“ je komponent, systém alebo samostatná technická jednotka, ktorá je súčasťou systému dodatočnej úpravy výfukových emisií znečisťujúcich látok;

5. „náhradné zariadenie na reguláciu znečisťovania“ je komponent, systém alebo samostatná technická jednotka, ktorá má čiastočne alebo úplne nahradiť systém dodatočnej úpravy výfukových emisií znečisťujúcich látok vo vozidle typovo schválenom v súlade s nariadením (EÚ) č. 167/2013 a týmto nariadením;

▼C1

6. „typ motora“ je kategória motorov, ktoré sa nelíšia v základných charakteristikách motora uvedených v dodatku 1 k prílohe II k smernici 97/68/ES;

7. „základný motor“ je motor, ktorý reprezentuje pohonnú jednotku alebo rad motorov, ako je uvedené v bode 7 prílohy I k smernici 97/68/ES;

8. „rad motorov“ je skupina motorov výrobcu v súlade s bodom 6 prílohy I k smernici 97/68/ES, od ktorých sa vzhľadom na ich konštrukciu očakáva, že majú podobné charakteristiky výfukových emisií znečisťujúcich látok, a ktoré spĺňajú požiadavky tohto nariadenia;

9. „náhradný motor“ je nanovo zostrojený motor určený na náhradu motora v poľnohospodárskych alebo lesných vozidlách, ktorý bol dodaný len na tieto účely;

10. „pomocné zariadenia“ sú všetky vybavenia, prístroje a zariadenia uvedené v tabuľke 1 prílohy 4 k predpisu EHK OSN č. 120 sérii zmien 01;

11. „výkon motora“ je výkon dosiahnutý na skúšobnom zariadení na konci kľukového hriadeľa alebo jeho ekvivalent pri zodpovedajúcich otáčkach motora;

▼M1

12. „čistý výkon“ je výkon motora dosiahnutý na skúšobnom zariadení na konci kľukového hriadeľa alebo jeho ekvivalent pri zodpovedajúcich otáčkach motora s pomocnými zariadeniami uvedenými v tabuľke 1 prílohy 4 k predpisu EHK OSN č. 120 sérii zmien 01 ( 2 ), meraný pri referenčných atmosférických podmienkach.

▼C1







KAPITOLA II

POVINNOSTI VÝROBCOV

Článok 3

Všeobecné povinnosti

1. Výrobca musí zabezpečiť, aby všetky nové vozidlá uvedené na trh, registrované alebo uvedené do prevádzky v rámci Únie, všetky nové a náhradné motory uvedené na trh alebo uvedené do prevádzky v rámci Únie a všetky nové systémy, komponenty a samostatné technické jednotky, ktoré môžu ovplyvniť environmentálne vlastnosti vozidiel a výkon pohonnej jednotky vozidiel, ktoré sú uvedené na trh alebo uvedené do prevádzky v rámci Únie, boli navrhnuté, skonštruované a zmontované tak, aby umožnili vozidlu pri normálnom používaní a údržbe v súlade s pokynmi výrobcu dosiahnutie súladu s požiadavkami stanovenými v tomto nariadení.

2. Výrobca vozidiel, motorov, systémov, komponentov a samostatných technických jednotiek preukáže schvaľovaciemu úradu, a to formou fyzického predvedenia a skúšania, že vozidlá, motory, systémy, komponenty a samostatné technické jednotky, ktoré sú k dispozícii na trhu, zaevidované alebo uvedené do prevádzky v Únii sú v súlade s podrobnými technickými požiadavkami a skúšobnými postupmi uvedenými v článkoch 6 až 9a a prílohách I a II k smernici 97/68/ES.

3. Tento článok sa neuplatňuje na typy vozidiel určených na vývoz do tretích krajín.

Článok 4

Všeobecné požiadavky na emisie znečisťujúcich látok a hladiny vonkajšieho zvuku

1. Výrobca musí spĺňať požiadavky týkajúce sa emisií znečisťujúcich látok stanovené v prílohách I a II.

Výrobca musí spĺňať požiadavky týkajúce sa hladiny vonkajšieho zvuku stanovené v prílohe III.

▼M1

2. Typové schválenie týkajúce sa požiadaviek na výfukové emisie znečisťujúcich látok a vonkajšiu hladinu zvuku môžu predĺžiť schvaľovacie úrady na rôzne varianty a verzie vozidla a typy motorov a radov motorov za predpokladu, že parametre variantu vozidla, verzie vozidla, pohonnej jednotky a zariadenia na reguláciu znečisťovania majú rovnaký výkon alebo zostávajú v medziach limitných hodnôt a hladín stanovených v článku 19 ods. 3 a 4 nariadenia (EÚ) č. 167/2013.

▼C1

3. Výrobca musí bezodkladne informovať schvaľovací orgán o každej zmene systémov, komponentov a samostatných technických jednotiek, ktorá môže mať vplyv na environmentálne vlastnosti a výkon pohonnej jednotky poľnohospodárskych a lesných vozidiel po tom, ako bol schválený typ vozidla uvedený na trh v súlade s článkom 19 nariadenia (EÚ) č. 167/2013. Oznamovacia povinnosť sa vzťahuje na:

▼M1

a) parametre typu motora alebo radu motorov stanovené v prílohe II k smernici 97/68/ES a v bode 9.1 prílohy I k tomuto nariadeniu;

b) systém dodatočnej úpravy výfukových emisií znečisťujúcich látok motora, ako je uvedené v bode 6.10 prílohy I k smernici 97/68/ES a v bode 9.1.10 prílohy I k tomuto nariadeniu a v bode 3.2 prílohy II k tomuto nariadeniu;

▼C1

c) systém znižovania emisií vonkajšieho zvuku vozidla v súlade s požiadavkami prílohy III.

4. Okrem ustanovení odsekov 1, 2 a 3 a článku 14 musí výrobca spĺňať tieto požiadavky na environmentálne vlastnosti vozidiel a výkon pohonnej jednotky:

▼M1

a) pokiaľ ide o referenčné palivá, požiadavky uvedené v prílohe 7 k predpisu EHK OSN č. 120 série zmien 01 alebo prílohe V k smernici 97/68/ES;

b) pokiaľ ide o zariadenia na reguláciu znečisťovania, náhradné zariadenia na reguláciu znečisťovania, požiadavky uvedené v doplnku 5 prílohy III k smernici 97/68/ES;

c) pokiaľ ide o skúšobné vybavenie, požiadavky uvedené v prílohe III k smernici 97/68/ES.

▼C1

5. Výrobca preukáže schvaľovaciemu úradu, že zmeny uvedené v odseku 3 nezhoršili environmentálne vlastnosti vozidla, pokiaľ ide o environmentálne vlastnosti vozidla preukázané pri typovom schvaľovaní.

6. Výrobca musí preukázať, že náhradné zariadenia na reguláciu znečistenia, pre ktoré sa vyžaduje typové schválenie podľa článkov 9 až 13 tohto nariadenia, ktoré sú umiestnené na trh alebo uvedené do prevádzky v Únii, sú schválené v súlade s podrobnými technickými požiadavkami a prípadne skúšobnými postupmi stanovenými v bode 4.1.1 prílohy I k smernici 97/68/ES.

7. Vozidlá vybavené náhradným zariadením na reguláciu znečisťovania musia spĺňať rovnaké požiadavky na environmentálne skúšky a limitné hodnoty emisií znečisťujúcich látok ako vozidlá vybavené pôvodným zariadením na reguláciu znečisťovania.

Článok 5

Osobitné povinnosti s ohľadom na typové schválenie vozidiel alebo motorov

1. Výrobca zabezpečí, aby výfukové emisie plynných a tuhých znečisťujúcich látok typu motora nepresahovali výfukové emisie plynných a tuhých znečisťujúcich látok špecifikovaných pre kategórie motorov a rozsah výkonu v rámci rozsahu pôsobnosti smernice 97/68/ES.

2. Výrobca zabezpečí, že výkon pohonných jednotiek zodpovedá úrovni oznámenej schvaľovaciemu orgánu v informačnej zložke pri sprístupnení vozidla na trhu alebo pred jeho uvedením do prevádzky.

Používanie rušiacich (vypínacích) zariadení, ako je vymedzené v bode 2.8c prílohy I k smernici 97/68/ES, ktoré znižujú účinnosť zariadení na reguláciu emisií, sa zakazuje v súlade s bodom 4.1.1 prílohy III k smernici 97/68/ES.

3. Zmeny vo vyhotovení systému, komponentu alebo samostatnej technickej jednotky, ktoré sa vyskytnú po typovom schválení, automaticky neznamenajú zrušenie typového schválenia, pokiaľ sa ich pôvodné charakteristiky alebo technické parametre nezmenili takým spôsobom, že je ovplyvnená funkčnosť motora alebo zariadenia na reguláciu znečisťovania.

Článok 6

Požiadavky na typové schválenie motorov ako samostatných technických jednotiek

Na získanie typového schválenia EÚ motora alebo radu motorov ako samostatnej technickej jednotky musí výrobca v súlade s ustanoveniami prílohy I k tomuto nariadeniu preukázať, že motory sa podrobili skúškam a spĺňajú požiadavky stanovené v tomto nariadení a v smernici 97/68/ES.







KAPITOLA III

POVINNOSTI ČLENSKÝCH ŠTÁTOV

Článok 7

Rovnocennosť alternatívnych typových schválení

1. Vnútroštátne orgány uznávajú alternatívne typové schválenia za rovnocenné so schválením podľa tohto nariadenia v súlade s prílohou IV.

▼M1

2. Okrem požiadaviek uvedených v prvom odseku zabezpečuje výrobca, ako sa to vyžaduje v kapitole XV nariadenia (EÚ) č. 167/2013 a článku 8 delegovaného nariadenia Komisie (EÚ) č. 1322/2014 ( 3 ), nediskriminačný prístup k informáciám o opravách a údržbe vozidla na to, aby alternatívne typové schválenie bolo rovnocenné so schválením podľa tohto nariadenia.

▼C1

Článok 8

Meranie emisií znečisťujúcich látok

Technické služby zabezpečia meranie výfukových emisií znečisťujúcich látok z poľnohospodárskych a lesných vozidiel a motorov v súlade s ustanoveniami smernice 97/68/ES, upravenými na základe požiadaviek prílohy I k tomuto nariadeniu.

▼M1

Článok 9

Meranie hladiny vonkajšieho zvuku

1. Technické služby merajú hladinu vonkajšieho zvuku pohybujúcich sa poľnohospodárskych a lesných vozidiel kategórie T vybavených pneumatikami a kategórie C vybavených pásmi na účely typového schválenia v súlade so skúšobnými podmienkami a metódami uvedenými v bode 1.3.1 prílohy III.

2. Skúšobné podmienky a metódy uvedené v bode 1.3.2 prílohy III sa takisto vykonajú v prípade poľnohospodárskych a lesných vozidiel kategórie T a C v pokoji vybavených pásmi a výsledky zaznamenajú technické služby v súlade s ustanoveniami bodu 1.3.2.4 prílohy III.

3. Technické služby merajú hladinu vonkajšieho hluku poľnohospodárskych a lesných vozidiel kategórie C vybavených húsenicovými pásmi na účely typového schválenia v súlade so skúšobnými podmienkami a metódami v pokoji uvedenými v bode 1.3.2 prílohy III.

4. Skúšobné podmienky a metódy uvedené v bode 1.3.3 prílohy III sa vykonajú v prípade poľnohospodárskych a lesných vozidiel kategórie C vybavených húsenicovými pásmi a výsledky zaznamenajú technické služby.

Článok 10

Požiadavky na výkon pohonnej jednotky

Na vyhodnotenie výkonu pohonnej jednotky poľnohospodárskych a lesných vozidiel sa vykoná meranie čistého výkonu, krútiaceho momentu motora a špecifickej spotreby paliva v súlade s predpisom EHK OSN č. 120 série zmien 01.

▼C1

Článok 11

Osobitné ustanovenia týkajúce sa typového schválenia vozidiel alebo motorov

1. Typové schválenia sa môžu udeliť vozidlám vybaveným motormi, ktoré nie sú zahrnuté do rozsahu pôsobnosti smernice 97/68/ES.

2. Po uplynutí 24 mesiacov od nadobudnutia účinnosti právneho predpisu rozširujúceho rozsah pôsobnosti smernice 97/68/ES na vozidlá vybavené motormi, ktoré nie sú v súčasnosti zahrnuté do rozsahu pôsobnosti uvedenej smernice [alebo najneskôr 1. januára 2018], členské štáty zamietnu udelenie typového schválenia v zmysle tohto nariadenia vozidlám, ktoré nespĺňajú všetky požiadavky tohto nariadenia.

3. Platnosť typových schválení udelených podľa prvého odseku sa skončí tri roky po nadobudnutí účinnosti právneho predpisu rozširujúceho rozsah pôsobnosti smernice 97/68/ES na tieto motory [alebo najneskôr 31. decembra 2018].

S účinnosťou od 1. januára 2019 členské štáty budú považovať za neplatné osvedčenia o zhode pre nové vozidlá na účely článku 38 nariadenia (EÚ) č. 167/2013 a zakážu evidenciu, predaj a uvedenie takýchto vozidiel do prevádzky.

▼M2

4. Na účely typového schválenia a uvedenia na trh:

a) dátumy stanovené v článku 9 ods. 3c a 3d smernice 97/68/ES sa pre poľnohospodárske a lesné vozidlá kategórií T2, T4.1 a C2 vymedzených v článku 4 ods. 3, 6 a 9 nariadenia (EÚ) č. 167/2013 odkladajú o 4 roky;

b) dátumy stanovené v článku 9 ods. 4a smernice 97/68/ES sa pre poľnohospodárske a lesné vozidlá kategórií T2, T4.1 a C2 vymedzených v článku 4 ods. 3, 6 a 9 nariadenia (EÚ) č. 167/2013 odkladajú o 3 roky;

c) ustanovenia o prechodných obdobiach a výnimkách uvedené v článku 9 ods. 4a a článku 10 ods. 5 smernice 97/68/ES a v článku 39 nariadenia (EÚ) č. 167/2013 sa pre poľnohospodárske a lesné vozidlá kategórií T2, T4.1 a C2 vymedzených v článku 4 ods. 3, 6 a 9 nariadenia (EÚ) č. 167/2013 takisto odkladajú o 3 roky.

▼C1

5. Náhradné motory musia spĺňať rovnaké limitné hodnoty, aké musel spĺňať motor, ktorý sa má nahradiť, v čase jeho pôvodného uvedenia na trh.

6. Náhradné motory sa označujú v súlade s dodatkom k prílohe I.

▼M1

Článok 12

Postupy typového schválenia EÚ

Bez toho, aby bol dotknutý článok 11, ak o to výrobca požiada, vnútroštátne orgány nesmú z dôvodov súvisiacich s emisiami vozidiel odmietnuť udelenie typového schválenia EÚ alebo vnútroštátneho typového schválenia pre nový typ vozidla, alebo zakázať registráciu, predaj alebo uvedenie do prevádzky nových vozidiel a predaj alebo používanie nových motorov, pokiaľ príslušné vozidlo alebo motory sú v súlade s nariadením (EÚ) č. 167/2013 a vykonávacím nariadením Komisie (EÚ) 2015/504 ( 4 ).

▼C1

Článok 13

Povolenie uvedenia náhradných zariadení na reguláciu znečisťovania na trh alebo ich montáž na vozidle

Náhradné zariadenia na reguláciu znečisťovania, na ktoré sa tiež vzťahuje typové schválenie systému vo vzťahu k vozidlu, nepodliehajú ďalšiemu schvaľovaniu komponentu alebo samostatnej technickej jednotky v súlade s článkom 26 ods. 3 nariadenia (EÚ) č. 167/2013.

Článok 14

Schéma flexibility

▼M1

1. Odchylne od článku 4 ods. 1 v súvislosti s emisiami znečisťujúcich látok členské štáty na žiadosť výrobcu povolia uvádzať na trh obmedzený počet vozidiel vybavených motormi, ktoré spĺňajú požiadavky článku 9 smernice 97/68/ES podľa schémy flexibility v súlade s ustanoveniami prílohy V k tomuto nariadeniu, pod podmienkou, že schvaľovací úrad udelil príslušné povolenie na uvedenie do prevádzky.

▼C1

2. Schéma flexibility stanovená v odseku 1 sa uplatňuje od okamihu, keď každá etapa začína a má rovnakú dĺžku trvania ako samotná etapa.

Schéma flexibility uvedená v bode 1.2 prílohy V sa obmedzuje na trvanie etapy III B alebo na tri roky, ak neexistuje žiadna ďalšia etapa.

3. Typy vozidiel uvedené do prevádzky v rámci schémy flexibility musia byť vybavené typmi motorov, ktoré sú v súlade s ustanoveniami prílohy V.







KAPITOLA IV

ZÁVEREČNÉ USTANOVENIA

Článok 15

Nadobudnutie účinnosti a uplatňovanie

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Uplatňuje sa od 1. januára 2016.

Toto nariadenie je záväzné v celom rozsahu a priamo uplatniteľné vo všetkých členských štátoch v súlade so zmluvami.









ZOZNAM PRÍLOH







Číslo prílohy Názov prílohy Číslo strany I Požiadavky na typové schválenie EÚ typu motora alebo radu motorov pre typ poľnohospodárskeho a lesného vozidla ako samostatnej technickej jednotky, pokiaľ ide o emisie znečisťujúcich látok 15 II Požiadavky na typové schválenie EÚ typu poľnohospodárskeho a lesného vozidla vybaveného typom motora alebo radom motorov, pokiaľ ide o emisie znečisťujúcich látok 21 ΙΙΙ Požiadavky na emisie vonkajšieho zvuku 23 IV Uznávanie alternatívnych typových schválení 27 V Ustanovenia pre poľnohospodárske a lesné vozidlá a motory uvedené na trh v rámci schémy flexibility stanovenej v článku 14 28









PRÍLOHA I

Požiadavky na typové schválenie EÚ typu motora alebo radu motorov pre typ poľnohospodárskeho a lesného vozidla ako samostatnej technickej jednotky, pokiaľ ide o emisie znečisťujúcich látok

1. Všeobecne

Ustanovenia smernice 97/68/ES sa uplatňujú na typové schválenie EÚ typu motora alebo radu motorov pre typ poľnohospodárskeho a lesného vozidla ako samostatnej technickej jednotky, pokiaľ ide o emisie znečisťujúcich látok, s týmito úpravami:

1.1. Na účely tohto nariadenia sa odkazy na necestné pojazdné stroje v smernici 97/68/ES považujú za odkazy na poľnohospodárske a lesné vozidlá.

1.2. Na účely tohto nariadenia sa odkazy na výrobcu pôvodného zariadenia (OEM) v smernici 97/68/ES považujú za odkazy na výrobcu vozidla.

1.3. Na účely tohto nariadenia sa dátumy pre uvedenie motorov na trh uvedené v smernici 97/68/ES považujú za dátumy pre prvé uvedenie motorov a vozidiel do prevádzky.

1.4. Na účely tohto nariadenia sa dátumy pre typové schválenie typu motorov a radu motorov v smernici 97/68/ES považujú za dátumy pre typové schválenie EÚ alebo vnútroštátne typové schválenie typu alebo radu motorov alebo typu vozidla.

2. Žiadosť o typové schválenie EÚ typu motora alebo radu motorov ako samostatnej technickej jednotky

2.1. Žiadosť o typové schválenie typu motora alebo radu motorov z hľadiska emisií znečisťujúcich látok predkladá výrobca motora alebo jeho zástupca.

▼M1

2.2. K žiadosti o typové schválenie sa musí pripojiť informačná zložka v súlade s článkami 2 a 6 vykonávacieho nariadenia (EÚ) 2015/504.

2.3. Motor zodpovedajúci charakteristikám typu motora alebo základného motora opísané v prílohách I a II k smernici 97/68/ES sa predloží technickej službe zodpovednej za vykonávanie schvaľovacích skúšok.

▼C1

3. Špecifikácie a skúšky

Uplatňujú sa ustanovenia prílohy I, oddielov 4, 8 a 9, dodatkov 1 a 2 a príloh III, IV a V k smernici 97/68/ES.

4. Typové schvaľovanie systémov, komponentov a samostatných technických jednotiek

S ohľadom na ustanovenia pre typové schvaľovanie EÚ stanovené v kapitolách IV až VII, IX a X nariadenia (EÚ) č. 167/2013 samostatné technické jednotky, komponenty a systémy, ktoré majú vplyv na environmentálne vlastnosti vozidiel a výkon pohonnej jednotky poľnohospodárskych a lesných vozidiel, sa musia typovo schváliť pred uvedením na trh alebo prvým uvedením do prevádzky.

V súlade s článkami 19 a 52 nariadenia (EÚ) č. 167/2013 sa tieto požiadavky uplatňujú najmä na:

— motory,

— systémy dodatočnej úpravy výfukových emisií znečisťujúcich látok,

— systémy znižovania emisií vonkajšieho zvuku

▼M1

Informačné dokumenty o typovom schválení musia byť v súlade s článkom 2 vykonávacieho nariadenia (EÚ) 2015/504.

▼C1

5. Označenie motorov

Motor sa označí v súlade s požiadavkami stanovenými v článku 34 nariadenia (EÚ) č. 167/2013 a s vykonávacím aktom prijatým podľa článku 68 písm. h) uvedeného nariadenia.

▼M1

6. Zhoda výroby

Okrem ustanovení článku 28 nariadenia (EÚ) č. 167/2013, článku 7 delegovaného nariadenia (EÚ) č. 1322/2014 a prílohy IV k delegovanému nariadeniu (EÚ) č. 1322/2014 sa zhoda výroby motorov musí kontrolovať v súlade s ustanoveniami oddielu 5 prílohy I k smernici 97/68/ES.

▼C1

7. Oznámenie o vydaní schválenia

Oznámenie o schválení, rozšírení, zamietnutí alebo odňatí schválenia alebo o ukončení výroby s konečnou platnosťou, pokiaľ ide o typ motora podľa tejto prílohy alebo typ poľnohospodárskeho a lesného vozidla podľa prílohy II, musí výrobca oznámiť členským štátom v súlade s ustanoveniami článku 31 a kapitoly XVI nariadenia (EÚ) č. 167/2013.

▼M1

8. Dohľad nad trhom

So zreteľom na článok 7 nariadenia (EÚ) č. 167/2013 sa dohľad nad trhom vykonáva v súlade s článkami 4, 6 a 10 vykonávacieho nariadenia (EÚ) 2015/504 a prílohami III, V a IX k vykonávaciemu nariadeniu (EÚ) 2015/504.

▼C1

9. Rad motorov

9.1. Parametre vymedzujúce rad motorov

Rad motorov možno definovať podľa základných konštrukčných parametrov, ktoré musia byť spoločné pre všetky motory v rámci radu. V niektorých prípadoch môže existovať interakcia parametrov. Aj tieto vplyvy sa musia brať do úvahy, aby sa zabezpečilo, že do radu motorov sa zaradia len motory s podobnými charakteristikami, pokiaľ ide o výfukové emisie znečisťujúcich látok.

Motory patria do rovnakého radu motorov, ak majú spoločné tieto základné parametre:

9.1.1. Spaľovací cyklus: dvojtaktný/štvortaktný

9.1.2. Chladiace médium: vzduch/voda/olej

9.1.3. Zdvihový objem jednotlivých valcov

— v rozmedzí od 85 % do 100 % najväčšieho objemu v rámci radu motorov

9.1.4. Spôsob nasávania vzduchu: prirodzené nasávanie/preplňovanie

9.1.5. Druh paliva: nafta/benzín

9.1.6. Typ/konštrukcia spaľovacej komory

9.1.7. Ventil a kanáliky – usporiadanie, rozmery a počet

9.1.8. Palivový systém

Pre naftu: — čerpadlo – potrubie – vstrekovač — radové čerpadlo — rozvádzacie čerpadlo — samostatný prvok — vstrekovacia jednotka

Pre benzín: — karburátor — nepriame vstrekovanie paliva — priame vstrekovanie paliva

9.1.9. Rôzne charakteristiky

— recirkulácia výfukových plynov

— vstrekovanie vody/emulzia vody

— vstrekovanie vzduchu

— plniaci chladiaci systém

— typ zapaľovania (vznetové, zážihové)

9.1.10. Dodatočná úprava výfukových plynov

— oxidačný katalyzátor

— redukčný katalyzátor

— trojcestný katalyzátor

— tepelný reaktor

— filter častíc

9.2. Výber základného motora

9.2.1. Základný motor radu motorov sa musí vybrať pomocou primárneho kritéria najväčšej dodávky paliva na zdvih pri otáčkach udaných pre maximálny krútiaci moment v súlade so základnými charakteristikami radu motorov uvedenými v dodatku 2 k prílohe II k smernici 97/68/ES. Ak toto primárne kritérium spĺňajú dva alebo viaceré motory, na voľbu základného motora sa ako sekundárne kritérium použije najväčšia dodávka paliva na jeden zdvih pri menovitých otáčkach. Za určitých okolností schvaľovací orgán môže dospieť k záveru, že najhorší prípad, pokiaľ ide o množstvo emisií v danom rade, možno najlepšie určiť pomocou skúšky druhého motora. Schvaľovací orgán teda môže vybrať ďalší motor na odskúšanie na základe tých jeho vlastností, ktoré signalizujú, že tento motor môže mať najvyššie úrovne emisií spomedzi motorov tohto radu.

9.2.2. Ak motory v rámci toho istého radu motorov vykazujú iné premenlivé vlastnosti, ktoré by mohli mať vplyv na emisie znečisťujúcich látok, tieto vlastnosti sa pri výbere základného motora musia takisto identifikovať a zohľadňovať.









Dodatok

Označovanie motorov

1. Na každom motore schválenom ako samostatná technická jednotka sa musia uvádzať všetky tieto prvky:

a) ochranná známka alebo obchodné meno výrobcu motora;

b) typ motora, rad motora (podľa vhodnosti) a jedinečné identifikačné číslo motora;

▼M1

c) značka typového schválenia EÚ v súlade s článkom 5 vykonávacieho nariadenia (EÚ) 2015/504.

▼C1

2. Označenia uvedené v bode 1 musia zotrvať počas životnosti motora a zostať čitateľné a nezmazateľné. Ak sú použité nálepky alebo štítky, musia byť upevnené takým spôsobom, aby takisto pretrvali počas celej životnosti motora a aby sa nedali odstrániť bez ich zničenia alebo poškodenia.

3. Označenia uvedené v bode 1 sa musia upevniť na časť motora, ktorá je potrebná na jeho bežnú prevádzku a ktorú obvykle nie je potrebné vymieňať počas obdobia životnosti motora. Tieto označenia sa musia umiestniť tak, aby boli ľahko viditeľné pre bežného pozorovateľa po tom, ako bol motor namontovaný na poľnohospodárske a lesné vozidlo spoločne s celým príslušenstvom potrebným na prevádzku motora. Ak sa musí odmontovať kryt, aby označenie bolo viditeľné, táto požiadavka sa považuje za splnenú, ak je demontáž tohto krytu jednoduchá.

V prípade pochybností sa táto požiadavka považuje za splnenú, ak sa doplní dodatočné označenie obsahujúce aspoň identifikačné číslo motora a meno, obchodné meno alebo logo výrobcu. Toto dodatočné označenie sa musí pripevniť na jeden z hlavných komponentov, ktorý sa za normálnych okolností počas životnosti motora nevymieňa a ktorý je ľahko prístupný bez pomoci nástrojov počas obvyklej údržby, alebo vedľa neho; inak sa musí umiestniť v určitej vzdialenosti od pôvodného označenia na kľukovej skrini motora. Pôvodné označenie a prípadne dodatočné označenie musia byť jasne viditeľné po montáži celého príslušenstva potrebného na prevádzku motora. Kryt, ktorý spĺňa požiadavky stanovené v predchádzajúcom odseku, je povolený. Dodatočné označenie sa pripevňuje trvalým spôsobom, pokiaľ možno priamo na hornú stranu motora, napríklad vyrytím alebo pomocou nálepky alebo štítku, ktoré spĺňajú požiadavky bodu 2.

4. Motory musia byť klasifikované prostredníctvom ich identifikačných čísiel tak, aby bolo možné jednoznačne určiť výrobný postup.

5. Pred opustením výrobnej linky musia motory obsahovať všetky požadované označenia.

▼M1

6. Presné umiestnenie značiek motora musí byť deklarované v informačnom dokumente podľa článku 2 vykonávacieho nariadenia (EÚ) 2015/504.

▼C1

7. V prípade náhradných motorov sa text „NÁHRADNÝ MOTOR“ musí uviesť na motore vo forme kovového štítku.









PRÍLOHA II

Požiadavky na typové schválenie EÚ typu poľnohospodárskeho a lesného vozidla vybaveného typom motora alebo radom motorov, pokiaľ ide o emisie znečisťujúcich látok

1. Všeobecne

Ak nie je inak stanovené v tomto nariadení, uplatňujú sa vymedzenia pojmov, symboly a skratky, špecifikácie a testy, stanovenie posúdení zhody výroby, parametre vymedzujúce rad motorov, výber základného motora, ako je stanovené v prílohe I k smernici 97/68/ES.

2.. Žiadosť o typové schválenie EÚ typu poľnohospodárskeho a lesného vozidla

2.1.. Požiadavky na typové schválenie EÚ typu poľnohospodárskeho a lesného vozidla, pokiaľ ide o emisie znečisťujúcich látok 2.1.1. Žiadosť o typové schválenie typu poľnohospodárskeho alebo lesného vozidla, pokiaľ ide o emisie znečisťujúcich látok, predloží výrobca poľnohospodárskych a lesných vozidiel alebo jeho zástupca. ▼M1 2.1.2. K žiadosti musí byť pripojený informačný dokument v súlade s článkom 2 vykonávacieho nariadenia (EÚ) 2015/504. 2.1.3. Výrobca musí technickej službe zodpovednej za vykonávanie schvaľovacích skúšok predložiť motor poľnohospodárskych a lesných vozidiel zodpovedajúci charakteristikám typu motora alebo základného motora v súlade s prílohou I k tomuto nariadeniu a prílohou II k smernici 97/68/ES. ▼C1

2.2. Žiadosť o typové schválenie EÚ typu poľnohospodárskeho a lesného vozidla so schváleným motorom 2.2.1. Žiadosť o typové schválenie typu poľnohospodárskeho a lesného vozidla, pokiaľ ide o emisie znečisťujúcich látok, predloží výrobca poľnohospodárskych a lesných vozidiel alebo jeho zástupca. ▼M1 2.2.2. K žiadosti sa pripojí informačný dokument podľa vzoru stanoveného v článku 2 vykonávacieho nariadenia (EÚ) 2015/504 a kópia osvedčenia o typovom schválení EÚ pre motor alebo rad motorov, a prípadne aj pre systémy, komponenty a samostatné technické jednotky, ktoré sú namontované na type poľnohospodárskych a lesných vozidiel. ▼C1

3. Špecifikácie a skúšky

3.1. Všeobecne

Uplatňujú sa ustanovenia prílohy I, oddielov 4, 8 a 9, dodatkov 1 a 2 a príloh III, IV a V k smernici 97/68/ES.

3.2. Montáž motora vo vozidle

Pokiaľ ide o typové schválenie motora, jeho montáž vo vozidle musí vyhovovať týmto požiadavkám:

▼M1

3.2.1. podtlak pri nasávaní nesmie prekročiť maximálny povolený podtlak nasávania stanovený pre typovo schválený motor;

3.2.2. protitlak výfuku plynov nesmie prekročiť maximálny povolený protitlak stanovený pre typovo schválený motor;

▼M1

3.2.3. osobitné podmienky pre montáž motora vo vozidle podľa osvedčenia o typovom schválení motora.

▼C1

3.3. Komponenty vozidla, ktoré môžu ovplyvniť emisie znečisťujúcich látok, musia byť navrhnuté, skonštruované a zmontované tak, aby boli splnené technické požiadavky tohto nariadenia za normálnych prevádzkových podmienok vozidla, a to aj pri prípadných vibráciách, ktorým môže byť vystavené.

▼M1

4. Schválenie

Pre akýkoľvek typ poľnohospodárskeho a lesného vozidla vybaveného motorom, pre ktorý bolo vydané osvedčenie o typovom schválení EÚ v súlade s prílohou I k tomuto nariadeniu alebo ekvivalentné typové schválenie v súlade s prílohou IV k tomuto nariadeniu, sa vydáva osvedčenie o typovom schválení EÚ v súlade s prílohou V k vykonávaciemu nariadeniu (EÚ) 2015/504.

▼C1









PRÍLOHA III

Požiadavky na emisie vonkajšieho zvuku

1. Prípustné hladiny vonkajšieho zvuku

1.1. Meracie prístroje

Systém prístrojov vrátane mikrofónov, káblov a čelného skla, ak sa použije, musí spĺňať požiadavky pre prístroj triedy 1 stanovené v norme IEC 61672-1:2002. Filtre musia spĺňať požiadavky pre prístroj triedy 1 stanovené v norme IEC 61260:1995.

1.2. Podmienky merania

Merania sa vykonávajú na poľnohospodárskych a lesných vozidlách s ich pohotovostnou hmotnosťou na dostatočne tichej a otvorenej ploche [okolitý hluk a hluk vetra aspoň 10 dB(A) pod meranou hladinou vonkajšieho zvuku].

Táto plocha môže mať tvar napríklad otvoreného priestoru s polomerom 50 m, ktorý má strednú časť s polomerom najmenej 20 m, ktorá je prakticky rovná. Na povrchu môže byť betón, asfalt alebo podobný materiál a tento povrch nesmie byť pokrytý prachovým snehom, vysokou trávou, voľnou pôdou alebo popolom.

Povrch skúšobnej dráhy nesmie spôsobiť nadmerný hluk pneumatík. Táto podmienka sa použije len pri meraní vonkajšieho zvuku poľnohospodárskych a lesných vozidiel v pohybe.

Merania sa vykonávajú pri peknom počasí za slabého vetra. Žiadna iná osoba ako pozorovateľ, ktorý odčítava údaje z prístroja, sa nesmie zdržiavať blízko poľnohospodárskeho a lesného vozidla alebo mikrofónu, pretože prítomnosť divákov buď blízko poľnohospodárskeho a lesného vozidla, alebo mikrofónu, môže značne ovplyvniť údaje z prístroja. Výrazné výkyvy prístroja, pri ktorých sa zdá, že nesúvisia s vlastnosťami celkovej hladiny zvuku, sa pri odčítaní údajov nezohľadňujú.

1.3. Metóda merania

1.3.1. Meranie hladiny vonkajšieho zvuku poľnohospodárskych a lesných vozidiel v pohybe

Na každej strane poľnohospodárskeho a lesného vozidla sa vykonajú najmenej dve merania. Predbežné merania sa môžu uskutočniť na účely nastavenia, ale nezohľadňujú sa.

Mikrofón sa umiestni 1,2 m nad povrchom zeme vo vzdialenosti 7,5 m od trajektórie stredovej čiary poľnohospodárskeho a lesného vozidla, CC, meranej podľa kolmice PP′ k tejto čiare. (obrázok 1).

Na skúšobnej dráhe sa vyznačia dve priamky AA′ a BB′, rovnobežné s priamkou PP′, vo vzdialenosti 10 metrov pred priamkou PP′ a 10 metrov za ňou. Poľnohospodárske a lesné vozidlá sa priblížia k priamke AA′ stálou rýchlosťou tak, ako je špecifikované ďalej. Škrtiaca klapka sa potom čo najrýchlejšie naplno otvorí a udržiava sa v tejto polohe, až kým zadná časť poľnohospodárskeho a lesného vozidla (1) neprejde priamku BB′; škrtiaca klapka sa potom čo najrýchlejšie uzavrie. Ak je poľnohospodárske alebo lesné vozidlo spojené s prípojným vozidlom, pri určení prekročenia priamky BB′ sa to nesmie zohľadniť.

Maximálna zaznamenaná hladina zvuku je výsledok merania.

Obrázok 1

▼M1

1.3.1.1. Stála rýchlosť pri priblížení sa k priamke AA' musí byť na úrovni troch štvrtín maximálnej konštrukčnej rýchlosti (vmax) deklarovanej výrobcom, ktorú možno dosiahnuť pri najvyššom prevodovom stupni používanom pri jazde na ceste.

▼C1

1.3.1.2. Interpretácia výsledkov 1.3.1.2.1. Výsledok každého merania sa stanoví odpočítaním 1 dB(A) od hodnoty odčítanej z meradla, aby sa zohľadnili nepresnosti meracích prístrojov. 1.3.1.2.2. Merania sa považujú za platné, ak rozdiel medzi dvoma po sebe nasledujúcimi meraniami na rovnakej strane poľnohospodárskeho a lesného vozidla nepresiahne 2 dB(A). 1.3.1.2.3. Najvyššia nameraná hladina zvuku tvorí výsledok skúšky. ►M1 Ak výsledok presiahne maximálne prípustnú hladinu zvuku pre kategóriu skúšaného poľnohospodárskeho a lesného vozidla aspoň o 1 dB (A), musia sa vykonať ďalšie dve merania. ◄ Tri zo štyroch meraní takto získaných musia spadať do predpísaných limitov.

1.3.2. Meranie vonkajšieho zvuku stojacich poľnohospodárskych a lesných vozidiel

1.3.2.1. Poloha zvukomeru

Meranie sa vykoná v bode X (obrázok 2) vo vzdialenosti 7 metrov od najbližšieho povrchu poľnohospodárskeho a lesného vozidla. Mikrofón sa umiestni 1,2 m nad povrchom zeme.

1.3.2.2. Počet meraní: vykonajú sa najmenej dve merania.

1.3.2.3. Podmienky skúšky poľnohospodárskeho a lesného vozidla Motor poľnohospodárskeho a lesného vozidla bez regulátora otáčok sa nechá bežať pri troch štvrtinách počtu otáčok za minútu, pri ktorých sa podľa výrobcu poľnohospodárskeho a lesného vozidla dosiahne jeho maximálny výkon. Otáčky motora za minútu sa merajú pomocou nezávislého prístroja, napríklad valcového stavu a tachometra. Ak je motor vybavený regulátorom, ktorý zabraňuje, aby motor presiahol otáčky, pri ktorých vyvíja maximálny výkon, beží motor pri maximálnych otáčkach, ktoré regulátor dovoľuje. Pred každým meraním je motor zohriaty na svoju bežnú prevádzkovú teplotu.

1.3.2.4. Interpretácia výsledkov Všetky zaznamenané hodnoty hladiny vonkajšieho zvuku sa uvedú v protokole. ►M1 Otáčky motora sa zaznamenajú v súlade s ustanoveniami článku 9. Súčasne sa zaznamená aj zaťaženie poľnohospodárskeho a lesného vozidla. ◄ Merania sa považujú za platné, ak rozdiel medzi dvoma po sebe nasledujúcimi meraniami na rovnakej strane poľnohospodárskeho a lesného vozidla nepresiahne 2 dB(A). Maximálne zaznamenané číslo je výsledok merania.

▼M1

1.3.3. Ustanovenia na meranie vonkajšieho zvuku vozidiel kategórie C s húsenicovými pásmi v pohybe

Pre poľnohospodárske a lesné vozidlá kategórie C s húsenicovými pásmi sa hluk v pohybe meria na vozidlách pri ich pohotovostnej hmotnosti, pohybujúcich sa konštantnou rýchlosťou 5 km/h (± 0,5 km/h), s motorom pri menovitých otáčkach po vrstve vlhkého piesku, ako sa uvádza v bode 5.3.2 normy ISO 6395:2008. Mikrofón sa umiestni v súlade s ustanoveniami bodu 1.3.1. Nameraná hodnota hluku sa zaznamená do skúšobného protokolu.

▼C1

2. Výfukový systém (tlmič)

2.1. Ak je poľnohospodárske a lesné vozidlo vybavené zariadením určeným na obmedzenie hluku z výfuku (tlmičom), uplatňujú sa požiadavky tohto oddielu. Ak je motor na vstupe vybavený vzduchovým filtrom, ktorý je potrebný na zaručenie dodržania prípustnej hladiny zvuku, považuje sa filter za časť tlmiča a požiadavky tohto bodu 2 sa uplatňujú aj na tento filter. Koncovka výfukového potrubia musí byť umiestnená tak, aby výfukové plyny nemohli v žiadnom prípade vniknúť do kabíny. Obrázok 2 Meracie polohy pre stojace poľnohospodárske a lesné vozidlá

2.2. K osvedčeniu o typovom schválení poľnohospodárskeho alebo lesného vozidla musí byť priložený nákres výfukového systému.

2.3. Na tlmiči musí byť zreteľne, čitateľne a nezmazateľne uvedená jeho značka a typ.

2.4. Použitie vláknitých absorpčných materiálov v konštrukcii tlmičov je dovolené len vtedy, ak sú splnené tieto podmienky: 2.4.1. vláknitý absorpčný materiál nesmie byť umiestnený v tých častiach tlmiča, ktorými prechádzajú plyny; 2.4.2. vhodné zariadenia musia zabezpečiť, aby sa vláknitý absorpčný materiál udržal na mieste po celý čas, počas ktorého sa tlmič používa; 2.4.3. vláknitý absorpčný materiál musí byť odolný voči teplote, ktorá je najmenej o 20 % vyššia ako prevádzková teplota (v stupňoch Celzia), ktorá sa môže vyskytnúť v oblasti tlmiča, kde sa tieto vláknité absorpčné materiály nachádzajú.

▼M1









PRÍLOHA IV

Uznávanie alternatívnych typových schválení

Tieto typové schválenia a v prípade potreby schvaľovacie značky sa uznávajú za rovnocenné so schválením podľa tohto nariadenia:

1. v prípade motorov kategórií H, I, J a K (etapa IIIA), ako sú uvedené v článku 9 ods. 3a a 3b smernice 97/68/ES;

1.1. typové schválenia v súlade s bodmi 3.1, 3.2 a 3.3 prílohy XII k smernici 97/68/ES;

1.2. typové schválenia etapy IIIA v súlade so smernicou 97/68/ES;

2. v prípade motorov kategórií L, M, N a P (etapa IIIB), ako sú uvedené v článku 9 ods. 3c smernice 97/68/ES;

2.1. typové schválenia v súlade s bodmi 4.1, 4.2 a 4.3 prílohy XII k smernici 97/68/ES;

2.2. typové schválenia etapy IIIB v súlade so smernicou 97/68/ES;

3. v prípade motorov kategórií Q a R (etapa IV), ako sú uvedené v článku 9 ods. 3d smernice 97/68/ES;

3.1. typové schválenia v súlade s bodmi 5.1 a 5.2 prílohy XII k smernici 97/68/ES;

3.2. typové schválenia etapy IV v súlade so smernicou 97/68/ES;

3.3. typové schválenia v súlade so sériou zmien 04 k predpisu EHK OSN č. 96 pre výkonnostné pásma Q a R odseku 5.2.1 tohto predpisu OSN.

▼C1









PRÍLOHA V

Ustanovenia pre poľnohospodárske a lesné vozidlá a motory uvedené na trh v rámci schémy flexibility stanovenej v článku 14

1. Opatrenia zo strany výrobcu poľnohospodárskych a lesných vozidiel.

1.1. S výnimkou etapy III B požiada výrobca poľnohospodárskych a lesných vozidiel, ktorý si želá použiť schému flexibility, schvaľovací orgán o povolenie uviesť na trh poľnohospodárske a lesné vozidlá v súlade s príslušnými ustanoveniami uvedenými v tejto prílohe. Počet poľnohospodárskych a lesných vozidiel nesmie presiahnuť maximálne hodnoty uvedené v bodoch 1.1.1 a 1.1.2. Motory musia spĺňať požiadavky uvedené v článku 9 smernice 97/68/ES. ▼M2 1.1.1. Počet poľnohospodárskych a lesných vozidiel uvedených na trh v rámci schémy flexibility nesmie v žiadnej kategórii motorov presiahnuť 20 % ročného počtu vozidiel uvedených na trh výrobcom vybavených motormi s príslušným rozsahom výkonu (vypočítaného ako priemer predaja na trhu Únie za posledných päť rokov). Bez ohľadu na prvú vetu tohto odseku nesmie len v prípade traktorov kategórií T2, T4.1 a C2 počet vozidiel uvedených na trh v rámci schémy flexibility etapy IV v žiadnom rozsahu výkonu motorov presiahnuť 150 % ročného počtu vozidiel uvedených na trh výrobcom, ktoré sú vybavené motormi s príslušným rozsahom výkonu (vypočítaného ako priemer predaja na trhu Únie za posledných päť rokov). Ak výrobca vozidiel uvádzal na trh v Únii poľnohospodárske a lesné vozidlá počas obdobia kratšieho než päť rokov, priemer sa vypočíta na základe skutočného obdobia, počas ktorého výrobca vozidiel uvádzal poľnohospodárske a lesné vozidlá na trh v Únii. ▼C1 1.1.2. Ako alternatíva k bodu 1.1.1 počet poľnohospodárskych a lesných vozidiel uvedených na trh v rámci schémy flexibility nesmie v žiadnom rozsahu výkonu prekročiť tieto maximálne hodnoty:



Rozsah výkonu motora P (kW) Počet vozidiel 19 ≤ P < 37 200 37 ≤ P < 75 150 75 ≤ P < 130 100 130 ≤ P ≤ 560 50

1.2. V rámci etapy III B požiada výrobca vozidiel, ktorý si želá použiť schému flexibility, schvaľovací orgán o povolenie uviesť na trh poľnohospodárske a lesné vozidlá v súlade s príslušnými ustanoveniami uvedenými v tejto prílohe. Počet poľnohospodárskych a lesných vozidiel nesmie presiahnuť maximálne hodnoty uvedené v bodoch 1.2.1 a 1.2.2. Motory musia spĺňať požiadavky uvedené v článku 9 smernice 97/68/ES. 1.2.1. Počet poľnohospodárskych a lesných vozidiel uvádzaných na trh v rámci schémy flexibility nesmie v žiadnom rozsahu výkonu motora presiahnuť 40 % ročného počtu poľnohospodárskych a lesných vozidiel uvedených na trh výrobcom vozidiel s motormi v uvedenej kategórii motorov (vypočítaného ako priemer predaja za posledných päť rokov na trhu Únie). Pokiaľ výrobca vozidiel predával poľnohospodárske a lesné vozidlá v Únii počas obdobia kratšieho ako päť rokov, priemer sa vypočíta na základe skutočného obdobia, počas ktorého výrobca vozidiel predával poľnohospodárske a lesné vozidlá v Únii. 1.2.2. Ako alternatíva k bodu 1.2.1 počet poľnohospodárskych a lesných vozidiel uvedených na trh v rámci schémy flexibility nesmie v žiadnom rozsahu výkonu prekročiť tieto maximálne hodnoty:



Rozsah výkonu motora P (kW) Počet vozidiel 19 ≤ P < 37 200 37 ≤ P < 75 175 75 ≤ P < 130 250 130 ≤ P ≤ 560 125

1.3. Výrobca vozidiel vo svojej žiadosti schvaľovaciemu orgánu uvedie všetky tieto informácie: a) vzor štítkov, ktoré sa majú pripevniť na každé poľnohospodárske a lesné vozidlo, v ktorom bude namontovaný motor uvedený na trh v rámci schémy flexibility. Na štítku sa uvedie tento text: „poľnohospodárske a lesné vozidlo č. … (séria vozidiel) Z… (celkový počet vozidiel v príslušnom rozsahu výkonu) S MOTOROM Č. … S TYPOVÝM SCHVÁLENÍM (napr. v súlade s ustanoveniami smernice 97/68/ES alebo uznávaným alternatívnym typovým schválením v súlade s prílohou IV k delegovanému nariadeniu Komisie (EÚ) 2015/96“; b) vzorka doplnkového štítku, ktorý sa má pripevniť na motor a má obsahovať text uvedený v bode 2.2.

1.4. Výrobca poľnohospodárskych a lesných vozidiel poskytne schvaľovaciemu orgánu všetky potrebné informácie súvisiace s vykonávaním schémy flexibility, ktoré môže schvaľovací orgán požadovať na to, aby prijal rozhodnutie.

1.5. Výrobca vozidla musí každých dvanásť mesiacov schvaľovacím orgánom každého členského štátu, v ktorom boli poľnohospodárske a lesné vozidlá uvedené na trh, podávať správu o priebehu používanej schémy flexibility. Správa zahŕňa súhrnné údaje o počte poľnohospodárskych a lesných vozidiel uvedených na trh v rámci schémy flexibility, výrobné čísla motorov a vozidiel a členské štáty, v ktorých bolo vozidlo uvedené do prevádzky. Tento postup sa dodržiava bez akýchkoľvek výnimiek, pokiaľ sa uplatňuje schéma flexibility.

2. Opatrenia výrobcu motorov

2.1. Výrobca motorov môže uviesť na trh motory v rámci schémy flexibility schválenej v súlade s oddielmi 1 a 3.

2.2. Výrobca motorov označí takéto motory štítkom s týmto textom: „Motor uvedený na trh v rámci schémy flexibility“ v súlade s požiadavkami stanovenými v prílohe XIII k smernici 97/68/ES.

3. Opatrenia schvaľovacieho orgánu

Schvaľovací orgán posúdi obsah žiadosti o schému flexibility a pripojené dokumenty. Informuje výrobcu poľnohospodárskych a lesných vozidiel o svojom rozhodnutí povoliť alebo nepovoliť požadované použitie schémy flexibility.